EkBass/fiwiki-20250220-pages-articles huggingface dataset:
Søren Petersen

Søren Peter Petersen (6. joulukuuta 1894 Kolding – 1945 Belgia) oli tanskalainen nyrkkeilijä. Hän saavutti raskaassasarjassa hopeaa Antwerpenin kesäolympialaisissa 1920 ja Pariisin kesäolympialaisissa 1924. == Nyrkkeilyura amatöörinä == Amatöörinä Søren Petersen nyrkkeili uransa alussa Aalborgilaisessa nyrkkeilyseurassa. Hän voitti Jyllannin mestaruuden viisi kertaa vuosina 1919-1923ja Tanskan mestaruuden kahdesti vuosina 1920 ja 1921. Søren Petersen edusti Tanskaa raskaassa sarjassa vuoden 1920 olympialaisissa Antwerpenissä. Ensimmäisellä kierroksella hän voitti brittiläisen ja sen jälkeen välierissä amerikkalaisen. Loppuottelussa hän hävisi brittiläiselle Ron Rawsonille, joka tyrmäsi Petersenin toisessa erässä. Søren Petersen kilpaili myös vuoden 1924 olympialaisissa Pariisissa, joissa hän pääsi jälleen loppuotteluun voitettuaan italialaisen, brittiläisen ja hollantilaisen vastustajan. Loppuottelussa hän kohtasi norjalaisen Otto von Poratin, jolle hän oli hävinnyt tyrmäyksellä ennen olympialaisia. Petersen hävisi loppuottelun pistein ja joutui näin tyytymään jälleen olympiahopeaan. == Ammattilaisena == Heti vuoden 1924 olympialaisten jälkeen Søren Petersen siirtyi ammattilaiseksi. Ensimmäinen ammattilaisottelu oli 31. lokakuuta 1924. Yleensä hän otteli Ruotsissa tai muissa Euroopan maissa. Tanskassa Petersen nyrkkeili vain kolme ottelua urallaan. Huhtikuussa 1926 hän nyrkkeili raskaan sarjan Skandinavian mestaruudesta Ruotsin Harry Perssonia vastaan, mutta Persson tyrmäsi hänet 6. erässä. Seuraavassa ottelussa Perssonista tuli raskaan sarjan Euroopan mestari. Søren Petersen pääsi EM-otteluun 30. marraskuuta 1929 vastustajanaan hallitseva mestari Belgian Pierre Charles. Charles tyrmäsi Petersenin kuitenkin 4. erässä. Epäonnistuneen EM-yrityksen jälkeen Petersen voitti Saksassa Hans Schönrathin vuonna 1931. Sen jälkeen Petersen hävisi kolme ottelua vuosina 1931 ja 1932. Vastustajina olivat Norjan ​​Otto von Porat, Kanadan Larry Gains ja Saksan Walter Neusel. Näiden tappioiden ja yhden voiton jälkeen Søren Petersen päätti uransa ​​37-vuotiaana. Kaksi vuotta myöhemmin hän kuitenkin yritti paluuta, mutta kahden tappion jälkeen hän päätti uransa lopullisesti. == Viitteet == Luokka:Tanskalaiset nyrkkeilijät Luokka:Tanskalaiset olympiamitalistit Luokka:Vuonna 1894 syntyneet Luokka:Vuonna 1945 kuolleet
McHale

McHale on muun muassa seuraavien yhdysvaltalaisten henkilöiden sukunimi: * Christina McHale (s. 1992), tennispelaaja * Joel McHale (s. 1971), koomikko, näyttelijä, käsikirjoittaja, televisiotuottaja ja -juontaja * Kevin McHale (s. 1957), koripalloilija ja koripallovalmentaja * Kevin McHale (s. 1988), näyttelijä, laulaja ja tanssija
Varesvuo

Varesvuo on sukunimi, joka on muun muassa seuraavilla suomalaisilla henkilöillä: *Kyösti Varesvuo (1932–2022), elokuvatuottaja ja elokuvatuotantoalan yrittäjä *Markus Varesvuo (s. 1960), luontovalokuvaaja, tietokirjailija ja ornitologi, Kyösti Varesvuon poika
ZillaKami

Junius Donald Rogers, taiteilijanimi ZillaKami, on yhdysvaltalainen rap- artisti ja sanoittaja. Hän on toinen hip hop -duo City Morguen jäsenistä ja rap-artisti 6ix9inen entinen sanoittaja. Jotkut mediajulkaisut, kuten HotNewHiphop, pitävät häntä trap metalin uranuurtajana. ZillaKamin musikkin on kuvailtu yhdistelevän hardcore punkin ja heavy metalin elementtejä trap- musiikkiin. ZillaKamin musikkin tunnuspiirteitä ovat muun muassa sähkökitaran käyttö, huutava räppäystyyli sekä synkät sanoitukset. ZillaKamin kappaleet kertovat yleensä väkivallasta, kuolemasta, masokismista ja huumeiden käytöstä. == Diskografia == === Sooloura === ==== Studioalbumit ==== * DOG BOY (2021) ==== EP:t ==== * LifeIsAHorrorMovie (2017) * German Dogs (2019) === City Morguen kanssa === ==== Studioalbumit ==== * City Morgue, Vol. 1: Hell or High Water (2018) * City Morgue, Vol. 2: As Good as Dead (2019) * Toxic Boogaloo (2020) * City Morgue Vol 3: Bottom of the Barrel (2021) ==== EP:t ==== * Be Patient (2018) === Vierailevana === * 6ix9ine – ”Yokai” (2016) * 6ix9ine – ”Hellsing Station” (2016) * $ubjectz – ”GangShit” feat. Cameronazi (2017) * $ubjectz – ”War Paint” feat. Cameronazi (2017) * Itsoktocry – ”ShinigamistarshiP” (2017) * Cameronazi – ”Areyoureadykids?” feat. $ubjectz (2017) * Cameronazi – ”Squad Up” (2017) * Cameronazi – ”Devil Horns” (2017) * Saint Poncho – ”FVKKK” (2017) * xzarkhan – ”jungle klipped” (2017) * Broc $Teezy – ”Want Em Dead” feat. fl.vco & KXNG (2018) * Yadrin – ”Demonscall” (2018) * Yadrin – ”Bhum Bukket Rmx” feat. SosMula (2018) * Stoney – ”Runnin'” (2018) * BurnKas – ”Red Rum” (2018) * Denzel Curry – ”Vengeance” feat. JPEGMafia (2018) * Lil Gnar – ”Man Down” (2018) * Powers Pleasant – ”Please Forgive” feat. Jay IDK, Zombie Juice & Denzel Curry (2018) * Danon The Producer – ”Shootinphotos” (2018) * DrownMili – ”Kid Soulja” feat. BurnKas (2018) * Ekiiis – ”I solemnly swear” (2018) * Ramirez – ”Baphomet / Mosh Pit Killa” (2019) * Pouya & City Morgue – ”Bulletproof Shower Cap” (2019) * Denzel Curry – ”Evil Twin” (2020) * NYCL Kai – ”Incredible” feat. $not (2020) * IC3PEAK – ”TRRST” (2020) * Ski Mask the Slump God – ”Thor's Hammer Worthy” (2020) * Trippie Redd – ”Dead Desert” feat. Scarlxrd (2021) * SosMula – ”Boogaloo” (2021) == Lähteet == Luokka:Yhdysvaltalaiset hip hop -artistit Luokka:Afroamerikkalaiset Luokka:Elävät henkilöt
Sine

Sine (myös Sin, Siin) oli sererien muodostama valtio 1500-luvulta 1800-luvun lopulle saakka. Se sijaitsi nykyisen Senegalin länsiosassa Baolin ja Saloumin välisellä alueella. Sererit muuttivat alueelle Senegaljoen laaksosta sulattaen itseensä osan aikaisemmasta mandinkaväestöstä. Sine syntyi 1400-luvun lopulla Kaabusta tulleen Gelwar-hallitsijasuvun johdolla. Se vapautui Djolofin ylivallasta 1500-luvun puolivälissä. Sinen hierarkkisen yhteiskuntajärjestyksen muodostivat mandinkahallitsijat, sereriylimystö, maanviljelijät, käsityöläiskastit ja eri orjaryhmät. Wolofeista poiketen sererit vastustivat pitkään islamin leviämistä. He kävivät kauppaa eurooppalaisten kanssa Joalin satamassa. Ranskalaiset liittivät Sinen Senegalin siirtomaahan vuonna 1891, mutta sen bur-nimellä kutsut hallitsijat säilyttivät muodollisen asemansa vuoteen 1969 saakka. ==Lähteet== Luokka:Afrikan entiset valtiot Luokka:Senegalin historia
Santenay (Côte-d’Or)

Santenay on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 19 kilometriä Beaunen kaupungista lounaaseen. Kunnan alueella oleva linna Château de Santenay on rakennettu 1300-luvulla. Linna tunnetaan myös nimellä Château Philippe le Hardi silloisen omistajansa Filip II:n mukaan. Samalla paikalla sijaitsi 300-luvulla castrum. Linnassa on näyttävät lasitetut kattotiilet. Linna ja sen 95 hehtaarin laajuiset viinitarhat ovat yksi Burgundin suurimmista. Kunnan maamerkki on 1800-luvun alussa rakennettu tuulimylly Santenayn etelänpuoleisilla viinitarhoilla. ==Viinintuotanto== Kunta sijaitsee Côte de Beaunen viinintuotantoalueella, ja siellä tuotetut viinit saavat käyttää Santenay (AOC) laatumerkintää. Santenay on eteläisin päätepiste 60 kilometriä pitkälle Route des Grands Crus -viinitielle. Tiedosto:Santenay_(Côte_d'Or,_Fr)_Château_Philippe_Le_Hardi.JPG|Château de Santenay Tiedosto:Moulin_Sorine_-_Santenay.jpg|Tuulimylly ==Lähteet== ==Aiheesta muualla== Luokka:Côte-d’Orin kunnat
Santenay

Santenay voi tarkoittaa seuraavia: == Maantiede == * Santenay, kunta Ranskassa Côte-d'Orin departementissa * Santenay, kunta Ranskassa Loir-et-Cherin departementissa
Aleksandr Doluhanjan

Aleksandr Pavlovitš Doluhanjan (; 1. kesäkuuta 1910 Tbilisi – 15. tammikuuta 1968) oli neuvostoliittolainen pianisti, säveltäjä ja shakinpelaaja.ДОЛУХАНЯН АЛЕКСАНДР ПАВЛОВИЧ Kino-Teatr.ru Doluhanjan syntyi juristin ja pianistin perheeseen. Ensimmäisen sävellyksensä hän teki 5-vuotiaana. Hän valmistui Tbilisin konservatorion pianoluokalta vuonna 1928 ja opiskeli myöhemmin Leningradin sekä Moskovan konservatorioissa. 1930-luvulla Doluhanjan osallistui shakkiturnauksiin, ja kahdesti (1938, 1939) hän oli Armenian sosialistisen neuvostotasavallan shakkimestari. Vuosina 1937–1939 Doluhanjan työskenteli Jerevanin konservatorion pianonsoiton opettajana ja kamariyhtyeen johtajana. Samanaikaisesti hän esiintyi filharmonisen orkesterin solistina. Toisessa maailmansodassa Doluhanjan soitti etulinjan konserttiprikaateissa. Sodan jälkeen hän työskenteli pianistina ja säveltäjänä. Sävellystuotannossa pääpaino on lauluilla, joihin lukeutuvat isänmaalliset ja sotilaalliset laulut. Klassikon asemaan nousi "U nas v podrazdelenii". Doluhanjan sävelsi myös muun muassa konserton pianolle sekä operetin Konkurs krasoti. Hän sai vuonna 1958 Armenian sosialistisen neuvostotasavallan kunniataiteilijan arvon. Vuonna 1968 auto-onnettomuudessa kuollut Doluhanjan haudattiin Moskovan Novodevitšin hautausmaalle. == Lähteet == Luokka:Neuvostoliittolaiset säveltäjät Luokka:Neuvostoliittolaiset pianistit Luokka:Neuvostoliittolaiset shakinpelaajat Luokka:Vuonna 1910 syntyneet Luokka:Vuonna 1968 kuolleet
Iiris Härmä

Iiris Härmä (s. 1970 Suomi Viitattu 24.1.2021) on suomalainen elokuvaohjaaja ja -tuottaja. == Elokuvat == === Dokumenttielokuvat === Vuosi Elokuva Ohjaaja Käsikirjoittaja Tuottaja Huomioitavaa 2001 Viimeistä päivää ohjaus yhdessä Visa Koiso-Kanttilan kanssa 2004 Huomisen muistoja lyhytelokuva 2004 Isältä pojalle } 2007 Elää ja palaa 2007 Talvinen matka } 2008 Elämän tarkoitus } lyhytelokuva 2010 Miehen kuva } 2010 Omaa luokkaansa 2012 Hiljaisen talven lapsi lyhytelokuva 2015 Hyvästi Afrikka 2019 Outouden laakso 2022 Luomakunnan vartijat == Lähteet == == Aiheesta muualla == * Luokka:Suomalaiset dokumenttiohjaajat Luokka:Vuonna 1970 syntyneet Luokka:Elävät henkilöt
Luupuvesi

Luupuvesi on kylä Kiuruveden kaupunkitaajaman koillispuolella, Kiuruveden − Vieremän tien varrella. Kylän alueella ovat Luupuveden lintujärvet (Luupuvesi, Kaislanen, Välijärvi ja Yläjärvi). Tunnettuja Luupuveden asukkaita ovat olleet kansanedustajat Kalle Kämäräinen ja Kalle Röntynen, kirjailija Lauri Leskinen, toimittaja Juho Timonen ja arkkitehti Aarne Timonen. Kyläkunnan urheilijoista tunnettuja ovat Soini Nikkinen, Eero Salminen ja Osmo Ahonen.Kylien savut 1988, 87. Hanuristi ja iskelmälaulaja Ilpo Kärkkäinen (Ilpo Kaleva) on syntynyt Luupuvedellä. Luupuvedellä sijaitsee 1600-luvulla perustettu Niemen kantatila. Maallikkohistorioitsija Juho Pöksyläisen mukaan Luupuveden kylän asutus kehittyi ensin Luupuenjärven (nyk. Luupuvesi) pohjoispuolen Savonniemessä, Luupuniemessä ja Hakoniemellä.Kärkkäinen & Kärkkäinen (toim.) 2013. Kiuruveden historia ja sen kirjoittaja Juho Pöksyläinen 1858-1939, s. 74 Luupuvedellä toimii kyläyhdistys Luupuveden kylä ry. ==Lähteet== * * ===Viitteet=== Luokka:Kiuruveden kylät
Prakunjärvi

Prakunjärvi () on Venäjällä Karjalan tasavalta Suojärven piiri sijaitseva järvi, jonka laskujoki Ylänjoki yhtyy Juuvanjokeen . == Maantietoa == Prakunjärvi on 4,3 kilometriä pitkä, alle puoli kilometriä leveä ja sen pinta- ala on noin 120 hehtaaria. Järvi sijaitsee asumattomalla metsäalueella, vaikka viereisellä järvellä on aikoinaan sijainnut kylä. Järvessä on vähintään kahdeksan saarta. Monet sen rannoista ovat suomaata ja järven pohjoispään lahti on kasvamassa umpeen. Järvi on muodostunut luode-kaakko- suuntaisen laakson kaakkoispuolelle. Laaksossa virtaa järven 12 kilometriä pitkä läpivirtausjoki Ylänjoki ( ) . Lähin asuttu paikka Värtsilä () sijaitsee 13 kilometriä länteen päin. Järven venäläinen nimi Gniloje tarkoittaa mädännyttä tai lahonnutta. Kuvaava suomennos voisi olla ”Mätäjärvi”. == Vesistösuhteita == Prakunjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jonka Juuvanjoen valuma-alueella se sijaitsee. Juuvanjoki yhtyy Jänisjokeen aivan Suomen rajalla. Tämän jälkeen Jänisjoki virtaa Jänisjärven läpi laskien lopulta Laatokkaan, jonka laskujoki Neva laskee Pietarissa Itämeren Suomenlahteen. Järven läpi virtaava Ylänjoki, joka 12 kilometrisenä alkaa etelämpänä vedenjakaja-alueelta, joka vanhoissa suomalaisissa kartoissa on Lutikkavaaran pohjoisrinteitä (205 metriä mpy.). Ylänjoki alkaa puromaisena uomana vaaran itäpuolelta ja laskee lähes mutkittelematta Juuvanjoelle asti. Ylänjoen vesireitillä on muutama sivu-uoma, jotka kaikki laskevat Prakunjärveen. Järven keskikohdille siihen laskee idästä tuleva puro, jonka valuma-alueella sijaitsevat Matalajärvi () ja Mustalampi. Järven pohjoisrantaan tule oja Laihalammesta. Muut purot ovat järvettömiä. Ylänjoki yhtyy Juuvanjokeen siinä olevassa suvantolammessa, josta on vielä 21 kilometriä Jänisjoelle. == Lähteitä == === Huomioita === === Viitteet === Luokka:Ryösiönjoen valuma-alue Luokka:Suojärven piiri Luokka:Luovutettujen alueiden järvet
Kuntavaalit 2025

Kuntavaalit 2025 järjestettäneen 13. huhtikuuta 2025, samaan aikaan vuoden 2025 aluevaalien kanssa. == Taustaa == Vuoden 2015 kuntalain myötä kuntavaalipäiväksi asetettiin karkausvuotta seuraavan vuoden huhtikuun kolmas sunnuntai. Pääsiäinen aikaisti vuoden 2017 kuntavaaleja viikolla, mutta vuoden 2021 kuntavaalipäivä olisi ollut suoraan 18. huhtikuuta. Vaaleja kuitenkin siirrettiin koronapandemian takia kesäkuulle. Äänioikeus kuntavaaleissa määräytyy sen mukaan, missä kunnassa henkilö on kirjoilla 51 päivää ennen vaaleja. Lisäksi hänen pitää olla väh. 18-vuotias vaalipäivään mennessä ja täyttää jokin seuraavista ehdoista: * Suomen kansalainen * Jonkun toisen EU:n jäsenmaan, Norjan tai Islannin kansalainen, jolla on kotikunta Suomessa * Muiden kuin yllä mainittujen maiden kansalaiset, joilla on ollut kotikunta Suomessa väh. 2 vuotta ennen kohdekunnan määräytymistä (eli 51 päivää ennen vaalipäivää) == Aikataulut kuntavaaleissa == Tapahtuma tai asia Päivämäärä Kuntien asukaslukujen vahvistaminen vähimmäisvaltuustokokojen määrittämiseksi 30.11.2024 Valtuustojen päätökset valtuustokoosta toimitettava oikeusministeriölle viimeistään 31.12.2024 Äänioikeusrekisterin tietojen poimintapäivä (missä kunnassa kukin on äänioikeutettu ja vaalikelpoinen) 21.2.2025 Ehdokashakemusten jättöpäivä 4.3.2025 Ehdokasasettelun vahvistaminen ja ehdokasnumeroiden arvonta 13.3.2025 Ennakkoäänestys ulkomailla 2.–5.4.2025 Ennakkoäänestys kotimaassa 2.–8.4.2025 Vaalipäivä 13.4.2025 Tulosten vahvistaminen 16.4.2025 == Kannatustutkimukset == === Valtakunnalliset puoluekannatuskyselyt kuntavaaleissa === Tutkimusaika Gallup Kokonaisotos Puoluekantansa ilmoittaneet (%) KOK SDP KESK PS VIHR VAS RKP KD LIIK Muut Johto 13.1.–3.2.2025 Taloustutkimus 2 604 72 20,8 22,0 14,5 12,9 10,2 9,8 3,9 3,0 0,5 2,4 1,2 13.6.2021 Kuntavaalit 2021 21,4 17,7 14,9 14,5 10,6 7,9 5,0 3,6 1,6 2,9 3,7 == Lähteet == Luokka:Suomen kuntavaalit Luokka:Vuoden 2025 vaalit Luokka:Suomen politiikka 2020-luvulla Luokka:Tulevat tapahtumat
Oliver Whyte

Oliver Whyte (s. 20. tammikuuta 2000) on uusiseelantilainen jalkapalloilija, joka edustaa Veikkausliigassa pelaavaa FC Hakaa. == Lähteet == Luokka:Uusiseelantilaiset jalkapalloilijat Luokka:Vuonna 2000 syntyneet Luokka:Elävät henkilöt
Momus

Momus voi viitata seuraaviin: * Momos (lat. Momus), pilkan ja satiirin jumala kreikkalaisessa mytologiassa * Momus, muusikko
Lakritsikasvit

Lakritsikasvit (Glycyrrhiza) on hernekasvien heimoon kuuluva kasvisuku, johon kuuluu noin 20 lajia. Lakritsikasvien suku on levinnyt subkosmopoliittisesti Aasiassa, Australiassa, Euroopassa ja Amerikassa. Lakritsikasvit tunnetaan parhaiten lakritsikasvista (Glycyrrhiza glabra), joka on Euraasiasta ja Pohjois-Afrikasta kotoisin oleva laji ja josta valmistetaan suurin osa makeislakritsista. Monia suvun lajeja käytetään ravinnoksi ja lääkkeenä eri puolilla maailmaa. == Lajit == Lajeihin kuuluvat: * Glycyrrhiza acanthocarpa * Glycyrrhiza aspera * Glycyrrhiza astragalina * Glycyrrhiza bucharica * neulalakritsikasvi (Glycyrrhiza echinata) * Glycyrrhiza eglandulosa * Glycyrrhiza foetida * Glycyrrhiza foetidissima * lakritsikasvi (Glycyrrhiza glabra) * Glycyrrhiza gontscharovii * Glycyrrhiza iconica * Glycyrrhiza inflata * Glycyrrhiza korshinskyi * Glycyrrhiza lepidota * piikkilakritsikasvi (Glycyrrhiza pallidiflora) * Glycyrrhiza squamulosa * Glycyrrhiza triphylla * Glycyrrhiza uralensis * Glycyrrhiza yunnanensis == Lähteet == == Aiheesta muualla == * Suomen Lajitietokeskus: Lakritsikasvit – Glycyrrhiza *
Kuusiluodon saha

Kuusiluodon saha oli vuosina 1901–1946 toiminut saha Alatornion kunnan Perämeren pohjukassa Kuusiluodon saaressa. Saha valmistui vuoteen 1901 mennessä, ja sahaus alkoi 29. helmikuuta 1901. Sahan perusti And. Kurth & Co, jonka omistajina olivat Antti Kurtin perilliset. Omistus siirtyi Kuusiluodon sahan käynnistyessä Antti Kurtin jälkeläisiltä veljenpojille Ferdinand, Anders ja Isak Kurthille. Koska saha oli pääosin rakennettu velkarahalla, saha joutui pian huonon kannattavuutensa vuoski rahoittajapankin eli Suomen Yhdyspankin haltuun. Pankki etsi sahalle uutta omistajaa, joksi löytyi vuonna 1910 porilainen W. Rosenlew & Co. Vuoteen 1933 saha jatkoi vanhalla nimellä, mutta muutti silloin nimensä omistajan mukaan. Sahaustoiminta Kuusiluodossa jatkui vuoteen 1945 saakka jolloin sahan koneet luovutettiin Neuvostoliitolle sotakorvauksina ja sahan tukkivarasto myytiin Kemi Oy:lle. Edellisen vuoden syksyllä sahan työntekijöiden asuinrakennukset oli poltettu Lapin sodan aikana. Rosenlew päätti lopettaa sahan, koska sen kannattavuus oli jo pitkään ollut huono ja toiminnan jatkaminen olisi vaatinut uusia investointeja. Luokka:Tornion historia Luokka:Suomen sahateollisuus
Eija Rasinmäki

__NOTOC__ Eija Rasinmäki (o.s. Rautionmaa, s. 18. kesäkuuta 1945 Punkalaidun) on suomalainen tekstiilitaiteilija ja design-mattojen suunnittelija.Autio, s. 19 Rasinmäen suunnittelemia räsymattoja on ollut esillä gallerioissa ja taidemuseoissa. Eija Rasinmäki perusti Loimaalle vuonna 1970 ensimmäisen kutomatehtaansa, joka työllisti kahdeksan kutojaa. Tehdas ja perhe muuttivat Hausjärvelle vuonna 1978. Hausjärven Oitissa Rasinmäki laajensi kutomatoimintaa: kutomakoneiden määrä lisääntyi 15 kappaleeseen, ja tehtaalla oli palkattuna parhaimmillaan 20 kutojaa vuosina 1980–1993. Mattoja myytiin Stockmannille, Artekille, pohjoismaisiin tavarataloihin ja Yhdysvaltoihin. Rasinmäen kutomo toimii edelleen design-studiona ja uniikkimattojen valmistajana Oitissa. Vuonna 1985 Rasinmäki perusti kahden muun yhtiökumppanin kanssa Finarten Portugaliin (Fabrica de Tapetes Finarte lda). Tänä aikana Rasinmäen mattoja valmistettiin Portugalissa ja Suomessa. Mattoja myytiin Suomeen ja ulkomaille. Yhtiö lopetettiin vuonna 1991. Vuodesta 1992 eteenpäin Rasinmäki teki mattojen suunnittelutyötä Finarte (India) Oy:lle, joka aloitti mattojen valmistuksen alihankintana Intiasta sekä maahantuonnin ja myynnin. Näistä tunnetuimpia jälleenmyyjiä Suomessa ovat olleet Anttila, Kodin 1, Isku, Asko ja Stockmann. Viime vuosien aikana Rasinmäki on suunnitellut muun muassa punosmattoja. Rasinmäelle myönnettiin taiteilijaeläke vuonna 2017. Vuonna 2021 hän juhli 50-vuotista uraansa ”Käsinkudottu elämä” -mattonäyttelyllä Jyväskylässä Suomen Käsityön museossa. Hänen elämäkertakirjansa Käsinkudottu elämä ilmestyi marraskuussa 2021. Tasavallan presidentti myönsi Rasinmäelle Pro Finlandia -mitalin vuonna 2022. == Yksityiselämä == Eija Rasinmäki on ollut kahdesti naimisissa. Ensimmäinen kutomatehdas oli silloisen aviomiehen Timo Rasinmäen kotipaikalla. Heille syntyi kaksi lasta, Ulrika ja Eriikka. Erkki Immonen, Eijan avo- ja aviopuoliso vuodesta 1984 lähtien, oli Finarte (India) Oy:n oli toimitusjohtajana vuosina 1985–2016. Heillä on kaksi lasta, Laura ja Larissa. Larissa Immonen on jatkanut perheyritys Finarten toimitusjohtajana vuodesta 2016 eteenpäin. == Lähteet == * * Räsymatot saivat arvonnousun Helsingin Sanomat 6.7.2021 * Tekstiilitaiteilija Eija Rasinmäki sai suomalaiset innostumaan räsymatoista – kotoilun huumassa moni kutoo matot jälleen itse Yle 7.5.2021 * "Aiemmin räsymatto oli vain matto lattialla" – Toivoa antaa uusi sukupolvi, joka näkee myös käsityön arvon sisustuksessa Maaseudun tulevaisuus 27.3.2021 *Jyväskylän museoissa vieraili vuonna 2021 yhteensä yli 133 000 kävijää" Keskisuomalainen: 7.1.2022 *Suomalaisia räsymattoja väheksyttiin pitkään – silti niitä on myyty Woody Allenin kotiin, prinssin palatsiin Saudi-Arabiaan ja luksushotelleihin Aamulehti: 7.7.2021 === Viitteet === == Aiheesta muualla == *Eija Rasinmäen kutomo *"Käsinkudottu elämä" -mattonäyttelyllä Jyväskylässä Suomen Käsityön museossa *"Käsinkudottu elämä" Suomalainen.com Luokka:Suomalaiset tekstiilitaiteilijat Luokka:Pro Finlandia -palkitut Luokka:Vuonna 1945 syntyneet Luokka:Elävät henkilöt
Lyhdykit

Lyhdykit (Albuca) on parsakasvisuku, joka on läheinen valkotähdikeille (Ornithogalum). Osalla lajeista kukat kasvavat samaan tapaan hyvin runsaskukkaisena tähkämäisenä terttuna. Lyhdykkien suvussa on 166 lajia Afrikassa ja Arabiassa luonnonvaraisina esiintyviä sipulikasveja. == Lajeja == * keltalyhdykki (Albuca abyssinica) * alpukka (Albuca setosa) (Sama nimi alpukka on myös sarpiokasveihin kuuluvalla kasvilla Albidella nymphaeifolia.Finto: Kassu – Kasvien suomenkieliset nimet: Albidella nymphaeifolia) == Lähteet == == Aiheesta muualla == * Finto: Kassu – Kasvien suomenkieliset nimet: Albuca * Suomen Lajitietokeskus: Lyhdykit – Albuca. Luokka:Parsakasvit
Merisipulit

Merisipulit (Drimia) on parsakasvisuku, johon kuuluu yli sata lajia sipulikasveja. Niitä esiintyy Afrikassa, Etelä-Aasiassa ja Etelä-Euroopassa. == Merisipulilajeja == * tornimerisipuli (Drimia altissima) * jättimerisipuli eli merisipuli (Drimia maritima, aiemmin Urginea maritima) * poimumerisipuli (Drimia purpurascens, aiemmin Urginea undulata) == Lähteet == == Aiheesta muualla == * Finto: Kassu – Kasvien suomenkieliset nimet: Drimia * Suomen Lajitietokeskus: Merisipulit – Drimia Luokka:Parsakasvit
Unbreakable (Sinplusin kappale)

Unbreakable on sveitsiläisen duo Sinplusin kappale, jolla he edustivat Sveitsiä vuoden 2012 Eurovision laulukilpailussa. Kappale valittiin Sveitsin edustuskappaleeksi 10. joulukuuta 2011 pidetyssä Die Große Entscheidungsshow 2012 -laulukilpailussa. Kappale julkaistiin singlenä 1. lokakuuta 2011 ja sisältyi duon 15. tammikuuta 2012 julkaistulle debyyttialbumille Disinformation. Kappale kilpaili Eurovision laulukilpailun ensimmäisessä semifinaalissa 22. toukokuuta. Kappale sijoittui semifinaalin 11:ksi ja oli näin täpärin semifinaalissa karsiutuja. ==Listasijoitukset== Lista (2011) Korkein sijoitus Sveitsi (Schweizer Hitparade)http://swisscharts.com/song/Sinplus/Unbreakable-931665 24 ==Lähteet== *https://eurovision.tv/participant/sinplus Luokka:Sveitsin euroviisuedustuskappaleet Luokka:Vuoden 2012 euroviisuedustuskappaleet
Nolay (Côte-d'Or)

Nolay on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 21 kilometriä Beaunen kaupungista lounaaseen. Nolay on keskiaikaisen arkkitehtuurinsa säilyttänyt pieni kaupunki jossa on useita vanhoja puuristikkotaloja. Keskustassa on 1300-luvulta peräisin oleva katettu tori (halles), jonka katto on tehty liuskekivistä. Torin vieressä on 1400-luvulla rakennettu Saint Martinin kirkko, jonka kellotorni on 38 metriä korkea. Kirkon erikoisuus on pieni 1500-luvulta oleva Saint Pierren kappeli, jossa on sipulin muotoinen kellotorni. Kellotornissa on kellonlyöjä jacquemart. Uusklassinen kunnantalo on rakennettu 1800-luvulla. ==Tunnettuja kuntalaisia== *Lazare Carnot (1753-1823), sotilas ja valtiomies Tiedosto:Nolay_Place_Monge_1.jpg|Puuristikkotalo Tiedosto:Nolay.JPG|Halles Tiedosto:Nolay_-_l'église.jpg|Saint Martinin kirkko Tiedosto:Jacquemart_de_l'église_Saint_Martin.jpg|Jacquemart Tiedosto:Nolay_- _Lazare_Carnot.JPG|Lazare Carnot’n patsas Tiedosto:Nolay_(Côte-d'Or,_Fr)_mairie.JPG|Kunnantalo ==Lähteet== ==Aiheesta muualla== Luokka:Côte-d’Orin kunnat
Nolay

Nolay voi tarkoittaa seuraavia: == Maantiede == * Nolay, kunta Ranskassa Côte-d'Orin departementissa * Nolay, kunta Ranskassa Nièvren departementissa
Öljypalmut

Öljypalmut (Elaeis) on palmukasvien heimoon kuuluva kasvisuku, johon kuuluu kaksi lajia: * afrikanöljypalmu eli öljypalmu (Elaeis guineensis) * amerikanöljypalmu (Elaeis oleifera) Öljypalmuja käytetään kaupallisen palmuöljyn tuotannossa. Afrikanöljypalmu on tärkein palmuöljyn lähde. Se on kotoisin Länsi- ja Keski-Afrikasta Angolan ja Gambian välistä. Amerikanöljypalmu on kotoisin trooppisesta Keski- ja Etelä-Amerikasta ja sitä käytetään paikallisessa öljyntuotannossa. == Lähteet == == Aiheesta muualla == * Flora of North America: Elaeis Luokka:Palmukasvit Luokka:Öljykasvit
Juan Santamaría

Juan Santamaría (29. elokuuta 1831 – 11. huhtikuuta 1856) oli costaricalainen sotilas, joka sai surmansa yhdysvaltalaisen William Walkerin filibustereita vastaan käydyssä taistelussa Rivasin kaupungissa Nicaraguassa. Tarinan mukaan vapaaehtoiseksi ilmoittautuneen Santamarían onnistui ratkaista taistelu costaricalaisten hyväksi sytyttämällä filibustereiden kiivaasti puolustama rakennus tuleen juuri ennen kuolemistaan. Santamarían tarinasta tehtiin 1880-luvulta alkaen costaricalaisen kansallisidentiteetin symboli. 11. huhtikuuta on maassa kansallinen vapaapäivä. ==Elämäkerta== ===Nuoruus=== Juan Santamaría syntyi Alajuelassa Costa Ricassa 29. elokuuta 1831. Hänen äitinsä Manuela Carvajal (tunnettiin myös nimellä Manuela Gallego) oli yksinhuoltaja. Santamaría itse tunnettiin lempinimellä "El Erizo" kiharien hiuksiensa mukaan. Hän oli etniseltä taustaltaan osittain musta. ===Filibusterit=== thumb|vasen|Santamaría sytyttää Mesón de Guerran tuleen. Enrique Echandin maalaus vuodelta 1896. Vuonna 1856 William Walkerin johtamat filibusterit eli palkkasoturi- ja seikkailijajoukot olivat hyökänneet Keski-Amerikkaan. Tuolloinen maan presidentti Juan Rafael Mora Porras alkoi koota joukkoja heitä vastaan. Santamaría liittyi costaricalaisiin joukkoihin, jotka lähetettiin Nicaraguaan Walkerin filibustereja vastaan. Santamaría oli joukkojen rummunsoittaja. Marssi alkoi Alajuelasta 3. maaliskuuta 1856 ja huhtikuussa joukot olivat saapuneet Rivasin kaupunkiin Nicaraguassa. Walker vastasi costaricalaisten saapumiseen kokoamalla 750 omaa miestään vallatakseen Rivasin takaisin. ===Rivasin taistelu=== 11\. huhtikuuta alkoi kiivas Rivasin taistelu. Taisteluja käytiin lähes jokaisen rakennuksen hallinnasta. Erityisen tunnetuksi rakennuksista tuli niin sanottu "Mesón de Guerra". Walkerin joukkojen oli lopulta onnistunut vallata suuri osa kaupungin strategisista kohteista, mukaan lukien Mesón de Guerra. Costaricalaiset iskivät kuitenkin takaisin filibusterien tukeutuessa Mesón de Guerran rakennukseen. Juan Rafael Mora Porras määräsi rakennuksen sytytettäväksi tuleen sen puolustajien ulos ajamiseksi. Kaksi costaricalaista epäonnistui yrityksessään, kunnes Santamaría ilmoittautui vapaaehtoiseksi. Hän pyysi valtiota huolehtimaan äidistään mikäli hän saisi surmansa ja lähestyi rakennusta katuja pitkin puikkelehtien soihtu kädessään. Santamarían onnistui sytyttää rakennus tuleen ja sen puolustajat pakenivat. Hän oli kuitenkin myös itse saanut surmansa. ==Jälkimaine== Juan Santamarían tarinasta ja sodasta filibustereja vastaan alettiin tehdä costaricalaista sankaritarinaa 1880-luvulla. Santamaríasta tuli kansallisen identiteetin symboli. Hänen kotikaupunkiinsa Alajuelaan pystytettiin vuonna 1891 Aristide Onésime Croisyn suunnittelema pronssipatsas. Costa Rican kansalliskokous julisti puolestaan 11. huhtikuuta kansalliseksi vapaapäiväksi Santamarían kuoleman muistoksi. Juan Santamarían historiamuseo sijaitsee Alajuelassa ja se avattiin vanhassa vankilarakennuksessa vuonna 1980. ==Lähteet== ==Aiheesta muualla== *Juan Santamarían historiamuseo Luokka:Costaricalaiset henkilöt Luokka:Sotilaat Luokka:Vuonna 1831 syntyneet Luokka:Vuonna 1856 kuolleet
Baltijos Futbolo Akademija

Baltijos Futbolo Akademija on liettualainen jalkapalloseura Vilnan kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2007. == Kausi == Kausi Sarjataso Liiga Paikka Linkki 2018 3. Antra lyga (Pietūs) 8. http://almis.sritis.lt/ltu18lyga2w.html Pirma lyga 2019 2019 2. Pirma lyga 11. http://www.rsssf.com/tablesl/lito2019.html#1lyga Lisenssi BFA, nimi FK Vilnius; 2020 2. Pirma lyga 13. http://www.rsssf.com/tablesl/lito2020.html#1lyga 2021 2. Pirma lyga 12. http://www.rsssf.com/tablesl/lito2021.html#1lygahttps://int.soccerway.com/national/lithuania/1-lyga/2021/regular- season/r60884/ 2022 2. Pirma lyga 7. http://www.rsssf.com/tablesl/lito2022.html#alyga 2023 2. Pirma lyga 9. http://www.rsssf.com/tablesl/lito2023.html#alyga == Lähteet == == Aiheesta muualla == * bfavilnius.lt * Facebook * 1lyga.lt BFA
FC Neptūnas

Futbolo Klubas Neptūnas on liettualainen jalkapalloseura Klaipėdan kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2020. == Kausi == Kausi Sarjataso Liiga Paikka Linkki 2020 3. Antra lyga (Vakarai) 2. http://lietuvosfutbolas.lt/varzybos/megeju/ii-lyga-vakaru- zona/http://lietuvosfutbolas.lt/klubai/fc-neptunas-27728/?cid=5773498 2021 2. Pirma lyga 10. http://www.rsssf.com/tablesl/lito2021.html#1lyga 2022 2. Pirma lyga 2. http://www.rsssf.com/tablesl/lito2022.html#1lyga 2023 2. Pirma lyga 4. http://www.rsssf.com/tablesl/lito2023.html#alyga 2024 2. Pirma lyga . http://www.rsssf.com/tablesl/lito2024.html#1lyga == Värivalikoima == Sininen ja valkoinen. FK Neptūnas FK Neptūnas == Lähteet == == Aiheesta muualla == * fcneptūnas.lt * Facebook * 1lyga.lt Neptūnas
FK Be1

Futbolo klubas Be1 on liettualainen jalkapalloseura Jonavasen kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2012. == Kausi == ; FK NFA Kausi Sarjataso Liiga Paikka Linkki 2012\. 2. Pirma lyga 6. 2017\. 3. Antra lyga 1. 2018\. 2. Pirma lyga 10. ; Be1 NFA Kausi Sarjataso Liiga Paikka Linkki 2021\. 3. Antra lyga 2. lietuvosfutbolas.lt (2021 m. sezonas) 2022\. 2. Pirma lyga 4. http://www.rsssf.com/tablesl/lito2022.html 2023 2. Pirma lyga 2. http://www.rsssf.com/tablesl/lito2023.html ; FK Be1 Kausi Sarjataso Liiga Paikka Linkki 2024 2. Pirma lyga 2. http://www.rsssf.com/tablesl/lito2024.html == Lähteet == == Aiheesta muualla == * be1.lt * Facebook * 1lyga.lt Be1 NFA
Väinö E. Koskinen

Väinö Einari Koskinen (23. toukokuuta 1913 Ikaalinen – 30. joulukuuta 1989 Karkkila) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen. Koskinen aloitti rakennusalan työt jo 14-vuotiaana. Hän suoritti varusmiespalveluksensa jälkeen Tampereen teollisuuskoulun opinnot vuosina 1933–1936 ja tämän jälkeen insinööriopinnot Tampereen teknillisesssä opistossa, josta hän valmistui insinööriksi vuonna 1939. Koskinen osallistui talvisotaan Kollaalla pioneerikomppanian päällikkönä. Jatkosodan jälkeen hän meni Janakkalaan Turengin Sokeritehdas -yhtiön tehtaanrakennusurakan päälliköksi, ja oli sen jälkeen usean muun tehdasrakennustyön johtaja. Amer-Tupakka -yhtiön vt. toimitusjohtajana Koskinen työskenteli 1948–1949. Hänen perustamansa yritys rakensi sokeritehdasta Säkylään vuosina 1950–1953, minkä jälkeen Insinööritoimisto Väinö E. Koskinen sai Helsingistä suuria kerrostalotyömaita. Yritys osallistui myös muun muassa VTT:n tilojen rakentamiseen Espoon Otaniemessä sekä koulujen ja teollisuuskiinteistöjen rakentamiseen pääkaupunkiseudulla. Koskinen sai 1960-luvun alusta isoja kokonaisurakoita, muun muassa Espoon Niittykummun rakentamisessa. Asuntojen ohella sinne rakennettiin esimerkiksi alueen lämpökeskukset, huoltorakennukset ja ostoskeskus. Hän toimi myös laajemmin liike-elämässä, perustaen ja omistaen muitakin kuin rakennusalan yrityksiä. Koskinen tunnettiin myös merkittävänä hyväntekeväisyyttä harjoittaneena lahjoittana. Hän sai teollisuusneuvoksen arvonimen vuonna 1963. Vuoden 1978 eläköitymisen jälkeen hän toimi yhä rakennusalalla neuvonantajana. ==Lähteet== Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Vuonna 1913 syntyneet Luokka:Vuonna 1989 kuolleet
Othmar Karas

Othmar Karas (s. 24. joulukuuta 1957) on itävaltalainen poliitikko, joka on toiminut Euroopan parlamentin ensimmäisenä varapuheenjohtajana tammikuusta 2022 lähtien. Hän on ollut Euroopan parlamentin jäsen vuodesta 1999. Hän on Itävallan kansanpuolueen (ÖVP) jäsen, joka puolestaan ​​on sidoksissa Euroopan kansanpuolueeseen. Karas toimii Euroopan parlamentin talous- ja raha-asioiden valiokunnassa sekä veropäätöksiä ja muita luonteeltaan tai vaikutukseltaan vastaavia toimenpiteitä käsittelevässä erityisvaliokunnassa. Vuosina 2012–2022 hän oli yksi Euroopan parlamentin varapuhemiehistä. Hänet valittiin ensimmäiseksi varapuhemieheksi 18. tammikuuta 2022. ==Lähteet== ==Aiheesta muualla== * Official website (in German) * * Declaration of financial interests (in German; PDF file) Luokka:Itävaltalaiset europarlamentaarikot Luokka:Vuonna 1957 syntyneet Luokka:Elävät henkilöt
John Hill

John Hill -nimisiä henkilöitä ovat: * John Hill (1716–1775), englantilainen kirjailija, toimittaja ja kasvitieteilijä. * John Hill (1947–2017), yhdysvaltalainen elokuvakäsikirjoittaja * John Hill (s. 1950), irlantilais- uusiseelantilainen jalkapalloilija * John Hill, yhdysvaltalainen musiikkituottaja ja lauluntekijä
Hollolan sosiaali- ja terveysasema

Hollolan sosiaali- ja terveyskeskus on Hollolan kuntakeskuksen, Salpakankaan Terveystien alkupäässä toimiva sosiaali- ja terveyskeskus. Terveyskeskuksen päivystyksen ollessa suljettu öisin, kiireellistä hoitoa antaa ja lääkäripäivystystä tarjoaa Päijät-Hämeen keskussairaalan yhteydessä Lahdessa toimiva Akuutti24-yhteispäivystys. ==Lähteet== ==Aiheesta muualla== *Akuutti24 -päivystys (Päijät-Hämeen keskussairaala, Lahti) (akuutti24.fi) Luokka:Suomen terveysasemat, terveyskeskukset ja terveyskeskuspäivystykset Luokka:Hollolan rakennukset ja rakennelmat Luokka:Päijät-Hämeen hyvinvointialue
Sacrum-Kotimaa

Sacrum-Kotimaa Oy on vuonna 2022 muodostunut suomalainen osakeyhtiö. Se syntyi, kun kristillisiin kirjoihin ja kirkollisiin tarvikkeisiin erikoistunut Sacrum Oy osti Kotimaa Oy:n liiketoiminnan eli Kotimaa.fi-verkkosivuston (entinen Kotimaa24), Kotimaa- ja Askel-lehtien julkaisemisen sekä asiakaslehtiin liittyvän toiminnan. Yhtiöllä on verkkokauppa sacrum.fi sekä myymälä Helsingin ydinkeskustassa Fabianinkadulla nimellä Sacrum ja se omistaa Tampereella toimivan ateljeeompelimo Solemniksen sekä Pieksämäellä toimivan logistiikkayksikön ja kynttilätehdas Juhavan. Yhtiö kustantaa Sacrumin nimellä myös seurakuntien käyttöön tarkoitettuja kirjoja. Kotimaa- ja Askel-lehtien toimitus sijaitsee Helsingin Ruoholahdessa. Sacrum-Kotimaa Oy:n omistaja on Kirkkopalvelut ry, ja sen toimitusjohtaja on Kati Kinnunen. ==Lähteet== ==Aiheesta muualla== *Kotimaa.fi *Sacrum.fi Luokka:Suomalaiset kirjakaupat Luokka:Suomalaiset verkkokaupat Luokka:Suomalaiset kristilliset kirjankustantamot Luokka:Suomalaiset vaatetusalan yritykset
Poika (jälkeläinen)

Poika on nimitys miespuolisesta jälkeläisestä. Naispuolisesta jälkeläisestä käytetään puolestaan nimitystä tytär. Vuonna 2020 Suomessa oli noin 15 prosenttia enemmän poika- kuin tyttölapsia. Esiteollisissa yhteiskunnissa ja joissakin nykyisissä maatalouteen perustuvissa maissa pojille annettiin ja annetaan edelleen korkeampi arvo kuin tyttärille. Kiinassa yhden lapsen politiikka oli voimassa vuoteen 2015 asti nopean väestönkasvun hillitsemiseksi. Viralliset tilastot osoittivat, että poikien osuus lapsista oli noussut politiikan voimaantulon jälkeen. Tämä oli johtunut muun muassa tyttölasten yleisestä abortoinnista.How China's One-Child Policy Led To Forced Abortions, 30 Million BachelorsChina’s excess males, sex selective abortion, and one child policy: analysis of data from 2005 national intercensus survey Patrilineaarisissa yhteiskunnissa pojat perivät tavallisesti kiinteistön ennen tyttäriä.Humanity: An Introduction to Cultural Anthropology == Lähteet == Luokka:Perhe Luokka:Miesten nimitykset
Nurse 3D

Nurse 3D on vuonna 2013 ensi-iltansa saanut yhdysvaltalainen eroottinen 3D-kauhuelokuva, jonka on ohjannut suomalaissukuinen Doug Aarniokoski. Aarniokoski käsikirjoitti elokuvan yhdessä David Lougheryn kanssa. Paz de la Huerta esittää elokuvassa naishoitajaa, josta kuoriutuu öisin viettelevä murhaaja, joka houkuttelee ja murhaa petollisia miehiä. Muita rooleja esittävät muun muassa Katrina Bowden ja Corbin Bleu. Nurse 3D sai maailmanensi-iltansa Zürichin elokuvajuhlilla 28. syyskuuta 2013. Se esitettiin myös Night Visions -festivaaleilla 11. huhtikuuta 2014. Elokuva sai pääosin negatiivisia arvosteluja ilmestyessään ja se oli taloudellinen floppi, tuottaen ainoastaan noin 80 tuhatta dollaria 10 miljoonaan dollarin budjetilla. Vuonna 2015 Paz de la Huerta haastoi elokuvan tuottajat oikeuteen 55 miljoonasta dollarista väittäen, että toisen näyttelijän kanssa tehdyt jälkidubbaukset olivat loukanneet hänen oikeuksiaan sekä vahingoittanut hänen uraansa. Syytteet hylättiin. == Näyttelijät == == Lähteet == == Aiheesta muualla == * * * Luokka:Vuoden 2013 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset jännityselokuvat Luokka:Yhdysvaltalaiset eroottiset elokuvat Luokka:3D-elokuvat Luokka:Slasher- elokuvat
Mark Lewis Jones

Mark Lewis Jones (s. 1964 Rhosllannerchrugog, Wales) on walesilainen näyttelijä. Jones on valmistunut näyttelijäksi Royal Welsh College of Music and Dramasta. Hän on ollut teatteriesiintyjänä muun muassa Royal Shakespeare Companyn näytelmissä. Jones on työskennellyt pääasiassa Britanniassa, mutta hän on ollut mukana myös eräissä Hollywood-tuotannoissa, kuten elokuvissa Master and Commander: Maailman laidalla (2003) ja Star Wars: The Last Jedi (2017). Televisiorooleja Jonesilla on ollut esimerkiksi sarjoissa Chernobyl, The Crown, Erikoisjoukkue, Game of Thrones, Holby Cityn sairaala, Murhan jäljet, Syrjäinen maa ja Torchwood. ==Lähteet== ==Aiheesta muualla== * Luokka:Walesilaiset näyttelijät Luokka:Vuonna 1964 syntyneet Luokka:Elävät henkilöt
Falklandinsaarten jääkiekkomaajoukkue

Falklandinsaarten jääkiekkomaajoukkue edustaa Falklandinsaaria kansainvälisissä jääkiekko-otteluissa. Maa ei ole Kansainväisen jääkiekkoliiton IIHF:n jäsen. Saarilla ei ole jääkiekkokaukaloa, mutta saaren noin 3 000 asukkaasta 130–150 harrastaa jääkiekkoilua. Pelaajat harjoittelevatkin pääasiassa rullakiekon ja katukiekon parissa. Maan jääkiekkojoukkue on rakennettu Stanley Penguins -joukkueen miesten joukkueen ympärille. Vuoden 2019 LATAM Cupissa joukkue oli osa Rest of the World -joukkuetta, jonka nimi lyhennettiin ROTW. Rest of the World -joukkueessa oli myös pelaajia Kanadasta, Yhdysvalloista, Norjasta ja Yhdistyneestä kuningaskunnasta. Falklandinsaarten joukkue käytti Rest of the World -nimeä, koska Argentiinan jääkiekkomaajoukkueet ilmoittivat, että ne eivät tule saamaan rahoitusta Argentiinan urheiluministeriöstä, mikäli Falklandinsaarten joukkue käyttää varsinaista nimeään turnauksessa ja pelaa Falklandinsaarten lipun alla. Tilanne oli monille asianosaisille pettymys, mutta joukkue päätti silti käyttää Rest of the World - nimeä. Rest of the World -joukkue kuitenkin juhli turnauksessa saavutuksiaan Falklandinsaarten lippujen kanssa. == Lähteet == Luokka:Jääkiekkomaajoukkueet Luokka:Falklandinsaaret
Tyypin II kaksisuuntainen mielialahäiriö

Tyypin II kaksisuuntainen mielialahäiriö on kaksisuuntaisen mielialahäiriön huonommin tunnettu muoto ja myös tyypillistä kaksisuuntaista mielialahäiriötä vaikeammin tunnistettavissa. Sitä luonnehtii vakavien masennusjaksojen ja hypomaanisten jaksojen vaihtelu, ja kliinistä kuvaa hallitsevat yleensä toistuvat masennusjaksot ja mielialan ailahtelevuus. Tyypin II kaksisuuntainen mielialahäiriö jää helposti tunnistamatta, koska potilaat yleensä hakeutuvat hoitoon vain masennusvaiheissa eivätkä itse tuo hypomaniavaiheita ongelmana esille, sillä silloin he ovat usein kokeneet olevansa elämänsä kunnossa. Tämän vuoksi on tärkeää, että hoitojärjestelmissä systemaattisesti selvitetään masennuspotilailta, onko heillä ollut myös kohonneen mielialan jaksoja. Tyypin II kaksisuuntaisen mielialahäiriön esiintyvyyden arviointi on vaikeaa, koska hypomanian luotettava diagnosoiminen on erikoislääkäritason osaamista vaativa tehtävä eikä onnistu väestötutkimuksissa. Arviot elinaikaisesta esiintyvyydestä ovat yleensä esittäneet noin 0,5 prosentin väestöosuutta, mutta mikäli lähelle syklotymiaa tulevat epätyypilliset muodot lasketaan mukaan, esiintyvyys on joidenkin tutkimusten mukaan jopa 5–6 prosenttia. Luotettavaa arviota häiriön esiintyvyydestä Suomessa ei ole. Tyypin II kaksisuuntaisen mielialahäiriön tunnistaminen on haaste terveydenhuollolle, sillä potilaalle voi olla haitaksi, jos häntä hoidetaan masennuslääkkeillä silloin, kun kyse onkin kaksisuuntaisesta mielialahäiriöstä. == Lähteet == Luokka:Kaksisuuntainen mielialahäiriö
Tytär

Tytär on naispuolinen jälkeläinen; tyttö tai nainen suhteessa vanhempiinsa. Tyttären miespuolinen vastine on poika. Patriarkaalisissa yhteiskunnissa tyttärillä on usein erilaiset tai pienemmät perheoikeudet kuin pojilla. Perheet saattavat mieluummin hankkia poikia kuin tyttäriä ja tyttölasten abortointi voi olla yleistä.In Asia, The Perils Of Aborting Girls And Keeping BoysSelective abortion in India could lead to 6.8m fewer girls being born by 2030 Joissakin yhteiskunnissa on tapana, että tytär "myydään" miehelleen, jonka on maksettava morsiamen hinta. Toisissa kulttuureissa saattaa olla käänteinen tapa, jossa vanhemmat maksavat aviomiehelle myötäjäiset korvatakseen tälle vaimon elättämisen aiheuttamia kustannuksia. ==Lähteet== Luokka:Naisten nimitykset Luokka:Perhe
Vladyslav Makogon

Vladyslav Makogon (s. 23. marraskuuta 1995 Sumy, Ukraina) on ukrainalaissyntyinen suomalainen maantiepyöräilijä. Vuodesta 2018 Makogon on edustanut Suomen maajoukkuetta ja kokkolalaista GIF-Chebici-tiimiä. Kansainvälisellä tasolla Makogon edustaa UCI Continental CCN Factory Racing -tiimiä. Makogon voitti kortteliajon Suomen-mestaruuden vuonna 2020. Hän voitti aika-ajon Suomen-mestaruuden vuonna 2023. Hän on voittanut joukkueaika- ajon Suomen-mestaruuden vuosina 2018, 2019 ja 2020. Makogon edusti vuonna 2023 Suomea Euroopan-mestaruuskilpailussa, jossa hän saavutti aika-ajossa 26. sijan. Makogon rikkoi neljä Suomen ennätystä vuonna 2023. Hänen hallussaan on ennätykset 10 km:n, 20 km:n, 1 tunnin ja 50 km:n matkoilla.https://pyoraily.fi/uutiset/vladyslav-makogon-rikkoi-elokuiset- pyorailyn-suomen-ennatykset/ == Lähteet == Luokka:Suomalaiset maantiepyöräilijät Luokka:Ukrainalaiset maantiepyöräilijät Luokka:Suomen ukrainalaiset Luokka:Vuonna 1995 syntyneet Luokka:Elävät henkilöt
Dadra ja Nagar Haveli ja Daman ja Diu

Dadra ja Nagar Haveli ja Daman ja Diu (, , ) on Intian liittoterritorio, joka luotiin liittämällä Dadran ja Nagar Havelin sekä Damanin ja Diun liittoterritoriot yhteen 26. tammikuuta 2020. Territorion pääkaupunki on Daman, joka oli aiemmin Damanin ja Diun pääkaupunki. Territorio sijaitsee Intian länsirannikolla ja koostuu neljästä erillisestä alueesta: Dadra, Nagar Haveli, Daman ja Diu. Alueet kuuluivat aikaisemmin Portugalin Intiaan. == Lähteet == Luokka:Intian osavaltiot ja territoriot
Louvainin katolinen yliopisto

Louvainin katolinen yliopisto (, lyhennys UCLouvain, tai UCL) opiskelijamäärältään Belgian suurin ranskankielinen yliopisto. Sen on saanut alkunsa vuonna 1425 annetusta paavillisesta asetuksesta. Lukuvuonna 2020–2021 yliopistossa opiskeli runsaat 33 000 opiskelijaa ja työskenteli 6 000 henkilöä. Edellisen lukuvuoden (2019–2020) aikana yliopistossa suoritettiin 3 045 alempaa korkeakoulututkintoa, 5 678 maisteri- tai erikoistumistutkintoa ja yliopistosta valmistui 318 tohtoria. Yliopisto toimii useilla kampusalueilla useissa kunnissa (Louvain-la-Neuve, Bruxelles Woluwe, Mons, Tournai, Bruxelles Saint-Gilles, Namur ja Charleroi). Pääkampus on Brysselin naapurustossa sijaitsevassa Ottignies-Louvain-la-Neuveissa. Yliopisto ylläpitää muun muassa yliopistosairaalaa lääketieteen opetuksensa yhteydessä. UCLouvain on tunnettu muun muassa yliopiston epidemiologisen tutkimuskeskuksen vuonna 1988 käynnistämän kansainvälisen suuronnettomuustietokannan (EM-DAT) johdosta. Kansainvälisissä yliopistovertailuissa UCLouvain luokitellaan Belgian korkeatasoisimpien yliopistojen joukkoon, maailman yliopistojen joukossa kutakuinkin sijaluokkaan 150–300. Yliopisto kerää opiskelijoilta muiden belgialaisten yliopistojen tavoin lukukausimaksua. Vuosittainen maksu on n. 800 € EU-kansalaisilta ja n. 2500 € muilta. ==Lähteet== ==Katso myös== * Leuvenin katolinen yliopisto (KU Leuven), hollanninkielinen yliopisto ==Aiheesta muualla== * Luokka:Belgian yliopistot Luokka:Katoliset yliopistot
Oravaistenjoki

Oravaistenjoki ( tai ) on joki Pohjanmaalla. Se alkaa Vöyrillä sijaitsevasta Röykasjärvestä ja laskee Pohjanlahden Merenkurkkuun Vöyrillä Oravaisissa. Joen ruotsinkielinen nimi tulee joen varrella sijaitsevasta Kimon kylästä, jossa sijaitsee Kimon ruukki ja Hammarfalletin vesivoimalaitos. == Katso myös == * Oravaistenjoen vesistö == Lähteet == Luokka:Suomen joet Luokka:Vöyrin luonto
Tunturihauta

Tunturihauta on folk metal -yhtye Verikalvan kolmas studioalbumi, joka julkaistiin 21. tammikuuta 2022 levymerkillä Scarlet Records. == Kappaleet == # # # # # # # # # # # == Arvostelut == * Imperiumi: 8+/10Levyarvostelu: Verikalpa - Tunturihauta Viitattu 25.1.2022. * Kaaoszine: Liekö tässä yksi kotimaisen folk metalin klassikkoalbumeista? – arvostelussa Verikalpan ”Tunturihauta” Viitattu 25.1.2022. == Lähteet == == Aiheesta muualla == * * Luokka:Vuoden 2022 albumit Luokka:Verikalvan albumit
Numeropalvelu

Numeropalvelu on yhteystietoyrityksen tarjoama asiointipalvelu, josta käyttäjät voivat kysyä tai hakea tietoa puhelinnumeroiden haltijoista sekä henkilöiden ja yritysten puhelinnumeroita, muita yhteystietoja ja aukioloaikatietoja sekä sijainti- ja ajo-ohjetietoja. Numeropalvelusta saa puhelimitse, verkkosivujen tai sovelluksen avulla tietoja, joita ennen etsittiin käsin puhelinluetteloista, yrityshakemistoista ja niiden karttaliitteistä. Teleoperaattorin velvollisuus yhteystietohakemiston ylläpitämiseen ja yhteystietojen luovuttamiseen perustuu Suomessa lakiin.https://www.suomennumeropalvelu.fi/ ==Numeropalveluiden tarjoamia tietoja== Puhelinnumeroista näytetään tyypillisesti seuraavat tiedot: * liittymän omistajan nimi (alaikäisillä) * liittymän haltijan nimi * liittymän omistajan lähiosoite, postinumero ja toimipaikka * osoitteen karttalinkki * liittymätyyppi (yksityis- tai yritys-) * yrityksen käyntiosoite * yrityksen Y-tunnus (Suomessa) Osasta palveluista voi tilata taksin tai varata hotellihuoneen. Osalla toimijoista tietoja voi kysyä moottoriajoneuvojen omistajista ja ajoneuvojen teknisistä tiedoista sekä mm. katsastustiedoista.https://02rekkari.fi/https://www.is.fi/autot/art-2000000609134.html Verkkopalveluissa numeron oikeellisuus ja paikkakunta näytetään yleensä maksutta, mutta haltija- ja osoitetiedot vaativat kirjautumisen. Osoitetietojen yhteydessä käyttäjälle näytetään usein linkki karttapalveluun, esimerkiksi Google Maps -palveluun. Älypuhelimien lisääntyminen on vaikuttanut numeropalveluiden käyttöön, koska numeroiden haltijatietoja saa myös hakukoneilla. Samalla käyttö soittamalla on lisääntynyt, sillä nettiselaimen käyttö ajaessa on vaikeaa.https://www.is.fi/taloussanomat/art-2000001845311.html ==Numeropalvelun tiedonjakelukanavat== Tietoja voi useissa numeropalveluissa hakea puhelimitse, verkkopalvelusta, tekstiviestikyselyllä tai älypuhelinsovelluksella. Useat Suomalaiset numeropalvelut tarjoavat myös ajo- ohjeita ja aikataulutietoja. Osa toimijoista tarjoaa integraatiota yrityksen järjestelmiin.https://www.0100100.fi/yhteystiedot-yrityksille/ ==Numeropalveluyrityksiä Suomessa== Alan toimijoita Suomessa ovat Fonectan sisaryhtiö 020202 Palvelut, Fonecta-hakuhttps://www.fonecta.fi/haku, 118https://www.118.fi/, 16100.fihttps://www.16100.fi/numeropalvelu/ ja Enirohttps://www.0100100.fi/yrittajalle/yritystiedot/, ja lopettaneita toimijoita muun muassa Inoa.Fonecta osti kilpailijansa Inoan Näistä 118 toimii ainoastaan puhelinpalveluna ja Eniron 0 100 100 sekä puhelimessa että verkossa. Numeropalveluita on ollut Suomessa ainakin koko 2000-luvun.https://www.kaleva.fi/sahkokatkos-pimensi-linjat/2182264 ==Lähteet== Luokka:Yhteystietoyritykset Luokka:Karttapalvelut Luokka:Puhelinnumerot
Thorhild Widvey

Thorhild Widvey (s. 9. tammikuuta 1956 Avaldsnes) on norjalainen entinen oikeistopuolue Høyren poliitikko. Hän toimi Norjan öljy- ja energiaministerinä vuosina 2004–2005 ja kulttuuriministerinä vuosina 2013–2015 sekä istui suurkäräjillä vuosina 1989–1997. ==Lähteet== ==Aiheesta muualla== * Thorhild Widvey Norjan suurkäräjien verkkosivuilla Luokka:Norjan kulttuuriministerit Luokka:Vuonna 1956 syntyneet Luokka:Elävät henkilöt